钦定古今图书集成/明伦汇编/氏族典/第066卷 > 《唐书》 > 《宰相世系表》
## 钦定古今图书集成/明伦汇编/氏族典/第066卷 > 《唐书》 > 《宰相世系表》

朱氏出自曹姓。颛顼之后有陆终，产六子，其第五子
曰安。周武王克商，封安苗裔侠于邾，附庸于鲁，其地
鲁国邹县是也。自安仪父十二世始见《春秋》，齐桓行
霸，仪父附从，进爵称子。桓公以下，春秋后八世而为
楚所灭，故子孙去邑为朱氏，世居沛国相县。前汉大
司马长史诩生浮，字公叔；大司马大司空新息侯，生
下邳太守永，永九世孙，吏部尚书尚。尚生质，司徒。质
二子：禹、卓。禹，司隶校尉、青州刺史，坐党锢诛，子孙避
难丹阳，丹阳朱氏之祖也。卓生扶风太守翻，翻生上
洛太守越，越字元胜，越八世孙、丞相行参军询。二子：
济。济生冲，冲生威则，散骑常侍给事中。生腾，字龙怀，
陈郡太守。三子：宪、斌、绰。绰字祖明，西阳太守。二子：龄
石、超石。腾裔孙建，后周太子洗马。生僧宁，隋睢阳太守，生操。

朱氏宰相一人敬则